钦定古今图书集成/明伦汇编/官常典/第503卷 > 尹继伦
## 钦定古今图书集成/明伦汇编/官常典/第503卷 > 尹继伦

按《宋史》本传：“继伦，开封浚仪人。父勋，郢州防御使。尝
内举继伦，以为可用，太祖以补殿直，权领虎捷指挥，
预平岭表，下金陵。太宗即位，改供奉官，从征太原还，
迁洛苑使，充北面缘边都巡检使。端拱中，威卤军粮
馈不继，契丹潜议入寇。上闻，遣李继隆发镇、定兵万馀，护送辎重数千，乘契丹将于越。谍知之，率精锐数”
万骑，将邀于路。继伦适领兵巡徼，路与寇值，于越径
趋大军，过继伦军，不顾而去。继伦谓其麾下曰：“寇蔑
视我尔，彼南出而捷，还则乘胜驱我而北，不捷亦且
泄怒于我，将无遗类矣。为今日计，但当卷甲御枚以
蹑之。彼锐气前趣，不虞我之至，力战而胜，足以自树，
纵死犹不失为忠义，岂可泯然而死为边地鬼乎！”众
皆愤激从命。继伦令军中秣马，俟夜，人持短兵潜蹑
其后。行数十里，至唐州、徐河间。天未明，越去大军四
五里。会食讫将战，继隆方阵于前以待，继伦从后急
击，杀其将皮室一人。皮室者，契丹相也。皮室既擒，众
遂惊溃。于越方食，失箸，为短兵中其臂，创甚，乘善马
先遁，寇兵随之大溃，相蹂践死者无数，馀党悉引去。
契丹自是不敢窥边。其平居相戒，则曰：“当避黑面大
王。”以继伦面黑故也。以功领长州刺史，仍兼巡检。淳
化初，著作佐郎孙崇谏自契丹逃归，太宗询以边事，
极言徐、河之战，契丹为之夺气，故每闻继伦名则仓
皇不知所措。于是迁继伦尚食使、领长州团练使，以
励边将。淳化五年，李继隆奉诏讨夏州，以继伦为河
西兵马都监。未几，以深州团练使领本州驻泊兵马
部署。至道二年，分遣将帅为五道，以讨李继迁。时大
将李继隆由灵环路往，逗挠不进。上怒，急召继伦至
京师，授灵庆兵马副都部署，欲以夹辅继隆也。时继
伦已被病，强起受诏。上素闻其嗜酒，以上《尊酒》赐而
遣之，即日乘驿赴行营，至庆州卒，年五十。上闻之嗟
悼，赙《赗加》等遣中使护其丧而归葬焉。